EELNÕU

|  |  |
| --- | --- |
| **M Ä Ä R U S** |  |
|  | |
| Kadrina | 30. november 2022 nr |
|  |  |
|  | |
|  | |
| Kadrina valla andmekogude asutamise ja andmekogude põhimääruste kinnitamise delegeerimine | |
|  | |
|  | |

Määrus kehtestatakse kohaliku omavalitsuse korralduse seaduse § 22 lõike 2 ja avaliku teabe seadus § 431 lõike 1 alusel.

§ 1. Kadrina valla andmekogude asutamise ja andmekogude põhimääruste kinnitamise delegeerimine

Delegeerida Kadrina vallavalitsusele Kadrina valla ametiasutuse ja hallatavate asutuste ülesannete täitmisega seotud Kadrina valla andmekogude asutamine ja nende andmekogude põhimääruste kinnitamine.

§ 2. Määruse jõustumine

Määrus jõustub kolmandal päeval pärast Riigi Teatajas avaldamist.

|  |  |
| --- | --- |
|  |  |
| (allkirjastatud digitaalselt) |  |
| Madis Viise |  |
| vallavolikogu esimees |  |

Seletuskiri määruse eelnõu „Kadrina valla andmekogude asutamise ja andmekogude põhimääruste kinnitamise delegeerimine“ juurde

|  |  |
| --- | --- |
| **Akti andja:** | Kadrina vallavolikogu |
| **Õigusakti liik:** | määrus |
| **Õigusakti pealkiri:** | Kadrina valla andmekogude asutamise ja andmekogude põhimääruste kinnitamise delegeerimine |
| **Õigusakti algataja:** | Kadrina vallavalitsus |
| **Eelnõu ja seletuskirja koostaja(d):** | Aivar Aruja |

|  |
| --- |
| 1. **Eelnõu õiguslik alus** |
| Määruse eelnõu õiguslikuks aluseks on [avaliku teabe seaduse](https://www.riigiteataja.ee/akt/122122021037?leiaKehtiv) § 431 lõige 1 ja [kohaliku omavalitsuse korralduse seaduse](https://www.riigiteataja.ee/akt/125062021008?leiaKehtiv) § 22 lõige 2.  Avaliku teabe seaduse § 431 lõige 1 sätestab, et andmekogu on riigi, kohaliku omavalitsuse või muu avalik-õigusliku isiku või avalikke ülesandeid täitva eraõigusliku isiku infosüsteemis töödeldavate korrastatud andmete kogum, mis asutatakse ja mida kasutatakse seaduses, selle alusel antud õigusaktis või rahvusvahelises lepingus sätestatud ülesannete täitmiseks.  Kohaliku omavalitsuse korralduse seaduse § 22 lõike 2 alusel õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.  Määruse kehtestamiseks on vajalik poolthäälte enamus. |

|  |
| --- |
| 1. **Eelnõu eesmärk, algatamise vajadus, sisu kirjeldus** |
| Eelnõu eesmärk on delegeerida Kadrina vallavalitsusele Kadrina valla andmekogude asutamine ja andmekogude põhimääruste kinnitamine.  Andmekogud asutatakse vastavasisulise õigusaktiga, mille andmise õigus on praegusel hetkel vallavolikogul, kuid kuna tegemist on eelkõige organisatsioonilise küsimusega, on mõistlik andmekogude asutamine ja andmekogude põhimääruste kinnitamine delegeerida vallavalitsusele, et kiirendada Kadrina vallas andmekogude kasutuselevõtmise ja igapäevase kasutamisega seotud protsessi.  Andmekogudeks on näiteks asutuse dokumendiregister, toetuste ja taotluste menetlemise elektrooniline keskkond või kalmistute register. |